سید عنایت اللہ شاہ بخاری

مولاناسیدعنایت الله شاہ بخاری ماضی قریب کے اکابر علماء میں سے تھے۔ ان کا تعلق دیوبندی مکتب فکر سے تھا۔

پیدائش اور خاندان 
آپ1915ءسےقبل ریاست کشمیر کےعلاقہ گوہل میں جلال الدین کےگھرپیداہوئے۔ ان کےسلسلہ نسب کےایک معروف بزرگ جلال الدین جہانیاں جہاں گشت اوچ میں مدفون ہے۔سوانح حیات سیدعنایت الله شاہ بخاری رح ص26،علامہ عنایت الله گجراتی،اشاعت اکیڈمی قصہ خوانی بازار پشاور،طبع سوم مارچ2007ء

تعلیم 
ابتدائی تعلیم اپنے علاقے کے ممتاز علماء سے حاصل کی۔
اعلیٰ تعلیم کےلیئے دارالعلوم دیوبند تشریف لے گئے جہاں اکابر علماء سے علم وادب کی کتابیں پڑھیں۔ بعد ازاں جامعہ اسلامیہ ڈابھیل سورت پہنچے اور محمد انور شاہ کشمیری اور شبیر احمد عثمانی سےدورہ حدیث پڑھ کر سندالفراغ حاصل کی۔ آپ کو جن دوسرے اکابر اساتذہ سے شرف تلمذ حاصل ہوا، ان میں مولانا اعزاز علی امروہی ،محمد ابراہیم بلیاوی،مفتی کفایت الله دہلوی اورمفتی مہدی حسن شاہجہان پوری خاص طور پر قابل ذکر ہیں۔

بیعت 
فراغت کے بعد آپ حسین علی الوانی کی خدمت میں حاضر ہوئے اور ان سے دورہ تفسیر قرآن کے ساتھ ساتھ سلوک وتصوف کی تعلیم بھی حاصل کی اور خلافت واجازت سے نوازے گئے۔
مولانا حسین علی؛شخصیت،تعلیمات،کردارص298،
میاں محمدالیاس،اشاعت اکیڈمی قصہ خوانی بازارپشاور،بدون تاریخ

دینی خدمات 
تقسیم ہندسےقبل مجلس احرارکےساتھ وابستہ رہے اور بڑی سرگرمی سےکام کرتےرہے۔ پھر تنظیم اہل السُنت والجماعت پاکستان کےصدر منتخب ہوئے اور ناموسِ صحابہ کےتحفظ کےلیے گراں قدرخدمات انجام دیئے۔
1953ء کی تحریک ختم 
نبوت میں بڑھ چڑھ کرحصہ لیا اور ملتان جیل میں پابند سلاسل رہے۔1955ءمیں احمدعلی لاہوری نے آپ کوجمعیت علمائے اسلام کا ضلعی امیر مقرر کیا۔
1957ءمیں شیخ القرآن غلام الله خان،
قاضی نور محمد اورشیخ الحدیث قاضی شمس الدین کےساتھ مل کر اہل بدعت کےخلاف ایک ملک گیر تنظیم  جمعیت اشاعت التوحید والسنہ پاکستان کے نام سےتشکیل دی،جس کےپہلے امیر قاضی نور محمد اور آپ نائب امیرمنتخب ہوئے۔1962ءمیں قاضی صاحب کی وفات کے بعد آپ جمعیت کے امیر منتخب ہوئے۔ اس کےساتھ ساتھ کم وبیش کوئی چالیس برس سے آپ جامع مسجدشاہ فیصل گیٹ گجرات کے خطیب چلے آرہے تھے۔عالم شباب میں پورے ملک میں آپ کی خطابت کاچرچا تھا اوراہل بدعت کے ایوانوں میں آپ کی ولولہ انگیز خطابت نےزلزلہ برپا کیے رکھا تھا۔اعلیٰ درجہ کےخوش الحان،خوش بیان خطیب ہونے کے ساتھ ساتھ قرآن پاک کو سحر انگیز طریق پر پڑھنے کی صلاحیت بھی رکھتے تھے۔ 
تقریر کے وقت اردو کے بلندپایہ ادیب معلوم ہوتے تھے۔
آپ ایک عظیم خطیب، ذہین مقرر،اعلیٰ مدبّر اور شیخ طریقت تھے۔جامعہ ضیاءالاسلام گجراتکےبانی ہیں۔ سیاسی نظریات میں شبیر احمد عثمانی، ظفر احمد عثمانی،مفتی شفیع عثمانی اور احتشام الحق تھانوی کےہم خیال رہے ہیں۔1970ء میں مرکزی جمعیت کی کانفرنسوں میں ملک کے بڑےبڑے شہروں میں ان حضرات کےساتھ شریک سفر رہے اور اسلامی نظام کےنفاذ کےلیے قابل قدر خدمات انجام دیتے رہے۔
1983ءمیں آپ نظام اسلام پارٹی کےنائب صدر منتخب ہوئے جس کے صدراحتشام الحق تھانوی تھے۔1984ءمیں مرکزی مجلس عمل برائے ختم نبوتکےرکن رہے۔

مولانا حسین علی شخصیت،تعلیمات کردارص299

1985ءمیں آپ رضاکارانہ طور پر جمعیت اشاعت التوحیدوالسنہ کی امارت سے دستبردار ہوئے اور شيخ القرآن والحديث مولانا محمدطاہر کو امیر مقرر کردیا۔

مولانا محمدطاہر اوران کی قرآنی تحریک ص261،262،میاں محمد الیاس،اشاعت اکیڈمی قصہ خوانی بازارپشاور،طبع دوم اپریل 2012ء

تصانیف 
آپ کی قلمی کاوشوں میں
 شجرہ بدعات
 ادخال الباغین اور
 تذکرة البخاری شامل ہیں۔
حال ہی میں آپ کے اول الذکر دو رسائل اور چند خطبات کا مجموعہ افادات بخاری کے نام سے مولانا اشرف سلیم نے شائع کیا ہے۔ آپ رح کے مکتوبات  بھی قابل اشاعت ہیں لیکن اس جانب تاحال کسی نے توجہ نہیں دی ہے۔

خلاصہ 
الغرض آپ نے ساری زندگی اہل بدعت اور اہل باطل کے خلاف جنگ لڑی ہے اور باطل کو ہر میدان میں شکست دی ہے۔ تحریک ختمِ نبوت ہو، تحریک بحالیء جمہوریت ہو یا لادینی عناصر کے خلاف تحریک ہو، آپ ہر میدان میں صف اول میں نظر آئے۔

وفات 
شاہ جی آخری عمر میں علیل ہو گئے تھے اور کچھ ہی عرصہ بیماری میں گزار كر آخر 20 مئی 1999ء بروز جمعرات کو علم و عمل کا یہ آفتاب ہمیشہ ہمیشہ کے لیے غروب گیا۔

حوالہ جات